Odense Adresse-Contoirs Efterretninger, 1840-01-20
Omtrent Kl. 7 Torsdag Morgen ankom Liigvognen til Roeskildehvile, hvor de Herrer Officerer, der gjorde Tjeneste som Drabanter o. s. v., oppebiede den, hvorimod de fyrstelige Personer og høie Rangspersoner, der havde deeltaget i Processionen, vare kjørte lige til Roeskilde. Kl. 9 1/2 satte Liigtoget sig i Bevægelse fra Roeskildehvile, der ligger omtrent tusinde Skridt udenfor Byen. Herved. fulgtes den i det trykte Ceremoniel bekjendtgjorte Orden, med den Forandring, at det høie Liig blev baaret af Bønder fra Kbhvns Amt, til hvilke endeel fra Frederiksværk Gods havde sluttet sig. Det var meget høitideligt at see Toget med den største Orden langsomt drage ind i Roeskilde. Nærmest de Bønder, der bare Liget, fulgte de Herrer, som efter Ceremoniellet skulde have omgivet Liigvognen, og den hele Skare af Bønder sluttede sig i værdig Stilhed til deres Brødre. Bagefter kjørte den tomme Liigvogn. J Roeskilde paraderede i de Gader, der føre fra Jndkjørselen fra Kjøbenhavn til Torvet, Kronens Regiment, paa Torvet Garden til Fods og i den korte Gade, der fra Torvet fører til Domkirken, Roeskilde-Borgervæbning. J Kirken forsamlede sig imidlertid de blaae og hvide Riddere, der deeltoge i Processionen, iblandt de sidste saaes Hs. Excellence Baron Nicolay, russisk Minister ved vort Hof. Omtrent Kl. 10 1/2 tilkjendegave 27. Kanonskud fra det tæt norden for Kirkegaarden placerede Artilleri det høie Liigs Ankomst til Domkirken, hvor det modtoges af Geistlige. Paa samme Tid begav Kongen og Prindserne sig fra Palaiet til Kirken, hvor de toge Plads i de tvende Stole paa Gulvet, der vare Alteret nærmest. Disse, saavelsom Alteret, Orgelet, Kongestolen, Prædikestolen og den vestlige Ende af Kirken, hvor Musikpersonalet var placeret, vare sort beklædte. Ligeledes vare Gulvet i den Gang, der fører til Alteret og derfra til Kapellet, og Gulvet i det sidstnævnte belagte med sorte Tæpper. Udenfor Kirken afløstes de bærende Bønder af de Herrer Officerer, der vare tilsagte til at bære det høie Liig, og disse understøttedes af nogle Betiente. Efterat Liget under Præluderen fra Orgelet var baaret hen og nedsat foran Alteret istemmedes den første Deel af den i denne Anledning af Oehlenschlager og Weyse forfattede Cantate, af de Kongelige Sangere og Sangerinder og Medlemmerne af det Kongelige Capel. Sjællands Biskop holdt derpaa en Sørgetale fra Choret, hvor han stod omgiven af Domprovst Bang, Præsterne i Roeskilde Gad, Boesen, Hertz og Provst Dr. Schmidt, samt Slotspræst Paulli og Hofprædikant Dr. Münter. Nu blev under Afsyngelsen af den anden Deel af Cantaten Liget bragt ind i Capellet, hvorhen Følget fulgte det, først Hs. Maj. Kongen, hvis Slæb bares af Deres Exc. Grev Roldi- og Grev Sophus Danneskjold, Kronprindsen, hvis Slæb bares af General Scholten, Prinds Ferdinands af Kammerherre Bauditz, og Hertugens og Prinds Wilhelms af deres Kavallierer. Ved Kisten holdt Bispen, atter en kort Bøn-Tale, hvorpaa Hs. Maj. knælende ved Kisten holdt Bøn. Da Følget atter traadte ud i Kirken istemmedes Slutningschoret. Kl. 12 tilkjendegav atter 27 Kanonskud, at Kirkehøitiden var til Ende. Følget begav sig til Palaiet, hvor der Kl. 2 var Middagstaffel. De Kongelige og Fyrstelige Herskaber spiste i Hs. Majestæts Værelse. J en anden Sal paa Palaiet var Taffel for 60 Couverts for Herrerne af første Rangklasse og Storkors af Dannebrog, og i Gjestgivergaarden Prind Sk. sent var Taffel paa 160 Couverts for de øvrige Herrer, af Følget, Officererne af de paraderende Tropper og endeel af Roeskilde Byes Embedsmænd.